बिजली के बदले बनाया कूड़े का पहाड़
रामाचक बैरिया में कचरे से बिजली और खाद बनाने का प्रोजेक्ट आठ साल बाद भी शुरू नहीं
लेटलतीफी
राजधानीसे निकलने वाले कचरे से बिजली और खाद बनाने का प्रोजेक्ट आठ साल में भी पूरा नहीं हो पाया। रामाचक बैरिया में इसका संयंत्र स्थापित होना है। बुडको से एग्रीमेंट होने के छह माह से अधिक समय बाद भी कंपनी ने जमीन पर काम करना शुरू नहीं किया है। नगर विकास विभाग के लगातार निर्देश के बाद भी बुडको की ओर से कंपनी पर कोर्इ कार्रवाई नहीं की जा रही है। रामाचक बैरिया में कचरे का पहाड़ बनता जा रहा है। नगर निगम को चिंता सता रही है कि शहर से रोजाना निकलने वाले कचरे को कैसे निस्तारित किया जाए।
बिजली बनाने का प्रोजेक्ट लगना है
रामाचकबैरिया में 72 एकड़ जमीन के लगभग 60 एकड़ में कचरे से बिजली बनाने का प्रोजेक्ट लगाना है। इसके अलावा इस प्रोजेक्ट में कंपनी को कचरा से कंपोस्ट खाद भी बनाने की योजना है। शहर के कचरे को सही तरीके से निपटाने के लिए नगर विकास विभाग की यह महत्वाकांक्षी योजना है।
2007 में मिली थी राशि
ठोसकचरा प्रबंधन के लिए 2007 में नगर विकास विभाग से 23 करोड़ की राशि मिली थी। 2012 में रामाचक बैरिया में कचरे से बिजली बनाने की योजना पर काम फाइलों पर शुरू हुआ। योजना राशि बढ़कर 34 करोड़ हो गर्इ। जनवरी, 2015 में बुडको ने सुनील हाइटेक से साथ प्रोजेक्ट के लिए एग्रीमेंट किया। इसके बाद रामाचक बैरिया की जमीन के लिए कंपनी और नगर निगम से एग्रीमेंट भी हुआ। पटना के अलावा पांच नगर परिषदों से कंपनी को कचरा देने के लिए एग्रीमेंट हो चुका है। लेकिन, कंपनी ने अब तक काम करना शुरू नहीं किया है।
शहर को स्मार्ट बनाने के लिए इसका साफ और स्वच्छ होना बेहद जरूरी है। इसके लिए शहर से निकलने वाले कचरे का सही निष्पादन जरूरी है। अगर यह प्रोजेक्ट शुरू हो जाता है, तो कचरे के निष्पादन के साथ ही उसका सदुपयोग भी हो सकेगा।
^कंपनी पर काम करने का दबाव लगातार बनाया जा रहा है। कुछ लेवलिंग काम शुरू हुआ था। कंपनी ने 15 जनवरी तक काम पूरी तरह से शुरू करने की बात कही है। अगर तब भी काम शुरू नहीं होता है, तो कार्रवाई के लिए बात होगी। -नरेंद्रकुमार सिंह, बुडको के एमडी सह संयुक्त सचिव, नगर विकास विभाग
hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva